armvectores/hy_wikipedia_2023 huggingface dataset:
Սեն Քրիստոֆ Դոդինիկուր

Սեն Քրիստոֆ Դոդինիկուր (ֆր.՝ Saint-Christophe-Dodinicourt), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 37 մարդ, բնակչության խտությունը` 7.60 մարդ/կմ²։ Բնակավայրը զբաղեցնում է 4.87 կմ² տարածք։


== Աշխարհագրություն ==
Գտնվում է Փարիզ քաղաքից 165 կմ արևելք, Շալոն ան Շամպայն քաղաքից` 60 կմ հարավ, Տրուա քաղաքից` 34 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 22 աշխատունակ (15-64 տարեկան)  բնակիչ, որոնցից ակտիվ էին 18-ը, իսկ ոչ ակտիվները` 4։ Ակտիվության ցուցանիշը կազմում է 81,8 %։ 18 աշխատունակ մարդկանցից աշխատել է 17 անձ (10 տղամարդ և 7 կին)։ Գործազուրկ են եղել 1 անձ (0 տղամարդ և 1 կին)։ 4 անաշխատունակներից 2-ը եղել են աշակերտներ կամ ուսանողներ, 1-ը` թոշակառուներ, իսկ 1-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Քերզոնի գիծ

«ՔԵՐԶՈՆԻ ԳԻԾ», Անտանտի Գերագույն խորհրդի կողմից 1919 թվականի դեկտեմբերին որպես Լեհաստանի արևելյան սահման հանձնարարված գծի (Դրոդնո–Ցալովկա–Նեմիրով–Բրեստ–Լիտովսկ–Դորոգուսկ–Ուստիլուգ, Գրուբեշովից արևելք, Կռիլովով հ այնուհետև Ռավա–Ռուսկայայից արևմտյան, Պերեմիշլից արևելք մինչև Կարպատներ) պայմանական անվանումը։ 1920 թվականի սովետալեհական պատերազմի անբարենպաստ ընթացքի պայմաններում Լեհաստանի բուրժուական կառավարությունը 1920 թվականի հուլիսին համաձայնեց ճանաչել այդ գիծը որպես ժամանակավոր սահման (մինչև արևմտյան տերություններից օգնություն ստանալը)։ 1920 թվականի հուլիսի 12-ին Մեծ Բրիտանիայի արտգործնախարար, մինիստր Քերզոնը սովետական կառավարությանն ուղղված նոտայում պահանջեց դադարեցնել կարմիր բանակի հարձակումը այդ գծի վրա (այստեղից էլ՝ «Քերզոնի գիծ» անունը)։ Սակայն, երբ փոխվեց ռազմական, իրադրությունը, լեհական կառավարությունը հրաժարվեց իր պարտավորություններից և 1921 թվականի Ռիգայի հաշտության պայմանագրով նրա օգտին հաստատվեց նոր սահման Քերզոնի գծից արևելք ներառնելով Արևմտյան Ուկրաինան ու Արևմտյան Բելառուսիան։ 1939 թվականի սեպտեմբերին, ֆաշիստական ագրեսիայի հետևանքով բուրժուական Լեհաստանի անկումից հետո, Սովետական Միությունը, կանխելով Ուկրաինայի և Բելառուսիայի արևմտյան մասերի զավթումը Դերմանիայի կողմից, վերականգնեց պատմ․ արդարությունն այդ հողերի նկատմամբ և դրանք վերցրեց իր պաշտպանության տակ։ 1944 թվականի հունվվարի 11-ին սովետական կառավարությունը պատրաստակամություն հայտնեց սովետալեհական սահմանի հիմքում դնել «Քերզոնի գիծ»։ Ղրիմի կոնֆերանս 1945–ում ՍՍՀՄ–ի առաջարկով որոշվեց, որ Լեհաստանի արևելք սահմանը պետք է անցնի Քերզոնի գիծով՝ որոշ փոփոխություններով հօգուտ Լեհաստանի։ 1945 թվականի օգոստոսի 16-ին պայմանագիր ստորագրվեց ՍԱՀՄ–ի և Ժողովրդական-դեմոկրատական Լեհաստանի միջև սովետալեհական վերջնական սահմանի (որը հիմնականում համընկնում է Քերզոնի գծի հետ) վերաբերյալ։
Մորֆինամոլություն

Մորֆինամոլություն, մորֆինիզմ, թմրամոլության ձև, երբ օրգանիզմն ընտելանում է մորֆինին, ցուցաբերում վերջինիս հանդեպ զարգացող ֆիզիկական ու հոգեկան կախվածություն և հեշտությամբ չի կարողանում ազատվել հիվանդագին դարձած այդ սովորությունից։ Մորֆինի կրկնակի սրսկումներից ցավազրկմանը մշտապես ուղեկցող էյֆորիան (տրամադրության բարձրացում) պատճառ է դառնում այդ երևույթը նորից զգալու ձգտմանը և արագորեն հանգեցնում ընտելացման։ Մորֆինամոլը մորֆինի կամ դրան փոխարինող այլ նարկոտիկների նոր դոզա ժամանակին չստանալիս ընկնում է նարկոտիկային քաղցի կամ աբստինենցիայի վիճակի մեջ, որը կարող է արտահայտվել հազի, գերքրտնարտադրության, տարազգայնությունների, զանազան ցավերի, գլխապտույտների, սրտխառնոցի, ինչպես նաև ընդհանուր թուլության, արյան ճնշման բարձրացման և այլ երևույթներով։ Հիվանդի տրամադրությունն ընկնում է, որի ֆոնի վրա հաճախակի առաջացող աֆեկտիվ բռնկումներն ու հոգեշարժական անհանգիստ վիճակները շատ հաճախ հասցնում են հակահասարակական վտանգավոր գործողությունների։ Կարող են առաջանալ նաև կոլապսի հասնող սրտային խիստ անբավարարություն, ցնցումային նոպաներ, սուր հոգեկան խանգարումներ ևն։ Մորֆինամոլի մոտ աստիճանաբար հանդես են գալիս մարմնային, նյարդային և հոգեկան խանգարումներ։ Նա խիստ նիհարում է, մաշկը չորանում ու թորշոմում։ Իջնում կամ լրիվ բացակայում են սեռական հակումներն ու կարողությունը։ Աստիճանաբար փոխվում է աշխատանքի ու հասարակական կյանքի նկատմամբ մորֆինամոլի ունեցած հետաքրքրությունը։ Հիմնական նպատակը դառնում է թմրադեղեր ձեռք բերելը։ Խիստ թուլանում են մտավոր ունակությունները, հիշողությունը։ Հիվանդը դառնում է կամազուրկ, հեշտ ներշնչվող։ Բուժումը․ հոգեբուժական ստացիոնարում՝ խիստ մեկուսացման պայմաններում (դրսից թմրադեղեր ստանալու հնարավորությունը կանխելու նպատակով)։ Բուժումը հիմնականում կատարվում է 2 մեթոդով․ 

մորֆինի ընդունումը դադարեցվում է միանգամից (կիրառվում է ֆիզիկապես ավելի առողջ ու երիտասարդ հիվանդների մոտ)։
մորֆինային քաղցի ծանր հետևանքներից խուսափելու նպատակով մորֆինի դոզան իջեցվում է աստիճանաբար։ Բուժիչ միջոցառումների հիմնական նպատակը մորֆինային քաղցի երևույթները թեթևացնելն է, որի համար կիրառում են նեյրոլեպտիկ տարբեր դեղամիջոցներ, հանգստացնողներ (ամինազին, էտապերազին, տերալեն, սոնապաքս, սեդուքսեն և այլն)։ Կարևոր դեղամիջոց է պիրոքսանը։ Լավ արդյունք է ստացվում ինսուլինային բուժումից (սուբկոմատոզ վիճակներ)։ Օրգանիզմը թունազերծող միջոցներ (գլյուկոզ, ծծմբաթթվային մագնեզիում, վիտամիններ և այլն), պսիխոթերապիա, ինչպես նաև աշխատանքային բուժում։ Մեծ նշանակություն ունի հիվանդանոցից դուրս գրվելուց հետո հիվանդի միկրոսոցիալական միջավայրի բարելավումը, աշխատանքային հարցերի կարգավորումը և պահպանիչ բուժման ճիշտ կազմակերպումը։
Կոյկա (Ներլի վտակ)

Կոյկա (ռուս.՝ Койка), գետ Ռուսաստանում, հոսում է Իվանովոյի մարզում։ Գետաբերանը տեղակայված է Ներլ գետի ձախ ափին՝ 112 կմ հեռավորության վրա։ Գետի երկարությունը 22 կմ է, ավազանի տարածքը 248 կմ2։ Ակունքը գտնվում է ճահճուտներում Տեյկովսկովո շրջանում, Իվանովոյի մարզում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, գետի ջրատնտեսային տեղամասը՝ Ներլ գետն է։ Գետի ենթաավազանը Օկա և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010300812110000032562
Հիդրոլոգիական ուսումնասիրությունների կոդը - 110003256
Ավազանի կոդը - 09.01.03.008
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Գոլենկա (գյուղ, Ռոմնիի շրջան)

Անվան այլ կիրառումների համար տե՛ս՝ ԳոլենկաԳոլենկա (ուկրաիներեն՝ Голінка), գյուղ Ուկրաինայի Սումիի մարզի Ռոմնիի շրջանում։
2001 թվականի տվյալներով Գոլենկա գյուղում բնակվում էր 443 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դիք Քինգ-Սմիթ

Դիք Քինգ-Սմիթ (անգլ.՝ Dick King-Smith, իրական անունը՝ Ռոնալդ Գորդոն Քինգ-Սմիթ, անգլ.՝ Ronald Gordon King-Smith, մարտի 27, 1922(1922-03-27)[…], Բիտթոն, Հարավային Գլուսթերշիր, Գլուսթերշիր, Անգլիա, Մեծ Բրիտանիայի և Իռլանդիայի միացյալ թագավորություն - հունվարի 4, 2011(2011-01-04)[…], Բաթ, Սոմերսեթ, Հարավարևմտյան Անգլիա, Անգլիա, Միացյալ Թագավորություն), անգլիացի մանկագիր։


== Կենսագրություն ==
Ծնվել է Գլոսթերշիրի Բիտթոն գյուղում, մեծացել է ագարակում և որոշել հետագա կյանքը նվիրել գյուղատնտեսությանը։
1943 թվականին նա ամուսնացել է (Ռոնալդն ու նրա կինը` Միրլը, ունեցել են երեք երեխա), բայց երբ սկսվել  է Երկրորդ համաշխարհային պատերազմը, Քինգ-Սմիթը գնացել է բանակ։
Խաղաղ ժամանակ, նա համատեղել է հողագործությունն ու դասավանդումը, ավելի ուշ նա տեղափոխվել է Քուին Չարլտոն գյուղը (Բրիստոլից ոչ հեռու) և զբաղվել հանրային գործունեությամբ՝ դառնալով Avon Wildlife Trust-ի փոխնախագահ։ Քինգ-Սմիթը կենդանիների մեծ սիրահար է եղել։ Նա պահում էր տնային առնետներ, մկներ, դեկորատիվ փասիաններ, շներ, սագեր, խայտահավեր, ծովախոզուկներ և ճագարներ։
Գրողն այրիացել է 2000 թվականին, հետո ամուսնացել է երկրորդ անգամ։ Նա ունեցել է 14 թոռ։ Երկարատև հիվանդությունից հետո, 88 տարեկան հասակում, Դիկ Քինգ-Սմիթը մահացել է Սոմերսեթում (Մեծ Բրիտանիա)։
Քինգ-Սմիթն իր ստեղծագործական գործունեությունը սկսել է, երբ արդեն 50 տարեկան էր, ինքն իր գործերն անվանել է «ֆանտազիաներ ագարակից»։ Նրա առաջին գիրքը՝ «The Fox Busters»-ըտ, հրատարակվել է 1973 թվականին։ Ընդհանուր նա գրել է 113 գիրք, որոնք թարգմանվել են աշխարհի 12 լեզուներով և դարձել են մանկական դասական գրականություն։ Դիք Քինգ-Սմիթը նաև գրել է սցենարներ չորս ֆիլմի համար, վարել է «Rub a Dub Dub» մանկական ծրագրի կենդանիների մասին խորագիրը։


== Պարգևներ ==
Քինգ-Սմիթը և «The Sheep-Pig»-ը 1984 թվականին շահել են Guardian Children's Fiction Prize մանկապատանեկան գեղարվեստական մրցանակը, իր կյանքում առաջին գրքի մրցանակ՝ մրցանակ մեծագույն գրքի համար, որը շնորհվել է բրիտանացի մանկագիրների կողմից։


== Ստեղծագործություններ ==
«Թագուհու քիթը» (The Queen's Nose, 1983)
«Ոչխար-խոզ» (The Sheep-Pig, 1983; US title, Babe: The Gallant Pig)
«Նոյի եղբայրը» ( Noah's Brother, 1984)
«Հարիի խելագարությունը» (Harry's Mad, 1984)
«Կայծակ Ֆրեդ» (Lightning Fred, 1985)
«Ձագուկ» (Dumpling, 1986)
«Ընկերներ և եղբայրներ» (Friends and Brothers, 1987)
«Մսագործ մուկը» (The Mouse Butcher, 1988)
«Էմիլիի ոտքերը» (Emily's Legs, 1988)
«Հանճարեղը» (The Jenius, 1988)
«Սոֆի» (Sophie)
«Սոֆիի խխունջը» (Sophie's Snail, 1988)
«Սոֆին թամբի մեջ» (Sophie in the Saddle, 1993)
«Մարտինի մկները» (Martin's Mice, 1991)
«Դիկ Քինգ-Սմիթի Թրիֆիկական խոզերի գիրքը» (Dick King-Smith's Triffic Pig Book, 1991)
«Գտեք սպիտակ ձին» (Find the White Horse, 1991)
«Հորացիոսն ու Մորիսը» (Horace and Maurice, 1991)
«Դիկ Քինգ-Սմիթի ջրային ժամացույցը» (Dick King-Smith's Water Watch, 1992)
«Անտեսանելի շունը» (The Invisible Dog, 1993)
«Բոլոր խոզերը գեղեցիկ են» (All Pigs Are Beautiful, 1993)
«Միշմաշի ծառերի տակ» (Under the Mishmash Trees, 2005)


== Ծանոթագրություններ ==
Ռուս-շվեդական հարաբերություններ

Ռուս-շվեդական հարաբերություններ (ռուս.՝ Российско-шведские отношения, շվեդերեն՝ Relationer mellan Ryssland och Sverige), դիվանագիտական հարաբերությունները Ռուսաստանի Դաշնության և Շվեդիայի Թագավորության միջև։


== Պատմություն ==

Դիվանագիտական հարաբերությունները հաստատվել են Խորհրդային Միության ժամանակաշրջանում՝ 1924 թվականին։ Ստորագրվել են առևտրրի (1924), ապրանքափոխանակման և վճարումների, վարկային (1940) համաձայնագրեր, որոնք նորոգվել են 1946 թվականին։ 1956 թվականի կոմյունիկեում երկու երկրների հարաբերությունները բնութագրվել են որպես «բարեկամական և բարիդրացիական»։ Կնքվել են նոր համաձայնագրեր ու արձանագրություններ գյուղատնտեսության ասպարեզում համագործակցության, առևտրի և վճարումների (1965), գիտատեխնիկական համագործակցության, երկարաժամկետ առևտրի և միջազգային ավտոմոբիլային հաղորդակցության (1970), նավագնացության (1973), գիտական համագործակցության և գիտնականների փոխանակման (1975) վերաբերյալ, 1981-1990 թվականի տնտեսական․, արդյունաբերական և գիտատեխնիկական համագործակցության ծրագիր (1981)։
Կուչում (Տոմի վտակ)

Կուչում (ռուս.՝ Кучум), գետ Ռուսաստանում, հոսում է Կեմերովսկի մարզում։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Տոմ գետն է, գետի ենթաավազանը Տոմ գետն է։ Գետի գետային ավազանը (Վերին) Օբ գետն է՝ մինչև Իրտիշի.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պառլամենտական վերահսկողություն

Պառլամենտական վերահսկողություն կամ Խորհրդարանական վերահսկողություն, խորհրդարանի վերահսկողություններ է, որպես օրենսդիր իշխանությունը գործադիր իշխանության գործունեության նկատմամբ, նախևառաջ կառավարության։ Խորհրդարանի վերահսկողական գործոռույթները, մի շարք հետազոտողների կողմից, կարող են դրսևորվել նրա օրեսնդրական գործունեության մեջ և պատգամավորները ու հանձնաժողովները օրենքների մշակման և ընդունման ժամանակ կարող են քննարկել ստեղծված իրավիճակը, առկա խնդիրները և տալիս են գնահատական պետական իշխանության մարմինների աշխատանքին։
Օրենսդրական մարմինը պառլամենտական վերահսկողությունը իրականացման նպատակներով, որպես կանոն, լիազորվում է մի շարք հատուկ լիազորություններով և օգտագործում է հատուկ ընթացակարգեր։ Խորհրդարանին զեկուցելու պարտավորությունը կարող է սահմանադրորեն ամրագրվել կառավարությանը և պետական ​​այլ հաստատություններին։ Խորհրդարանական վերահսկողության ձևերն ու եղանակները նույնպես տարբեր են `կախված պետության կառավարման ձևից։ Առավել կարևորություն ունի խորհրդարական և կիսանախագահական հանրապետություններում։ Նախագահական հանրապետություններում նրա նաշանակությունը էականորեն փոքր է։
Խորհրդարանական վերահսկողության հիմնական մեթոդները պարունակում են կառավարությանը գրավոր և բանավոր հարցեր տալը, որոնց համար խորհրդարանական նիստում նախատեսված է հատուկ կարգ և փաստաթղթի հատուկ ձև, խորհրդարանական հարցումը, որն ուղղված է համապատասխան մարմինը ընդհանուր պալաըի կամ էլ պատգամավորական հարցումը նրա առանձին անդամի, վստահության հարց բարձրացնելը, պառլամենտական ​​հետաքննություն և այլն։ Այն պետություններում, որտեղ խորհրդարանական վերահսկողության իրավունքը վերապահված է օրենսդիր մարմնին, օրենքը սահմանում է նաև այդ վերահսկողության ենթակա անձանց և հաստատությունների շրջանակի պարտականությունները խորհրդարանի նկատմամբ՝ որպես վերահսկող գործառույթների իրականացման իր մաս։ Սա կարող է ներառել սահմանված ժամկետում խորհրդարանական և պատգամավորական հարցումների պատասխանելու պարտավորությունը, պալատի նիստին ներկայանալ նրա անդամների հարցերին պատասխանելու համար, խորհրդարանի կողմից պահանջվող բոլոր փաստաթղթերն ու նյութերը տրամադրելու պարտավորություն, անվստահություն հայտնելու դեպքում հրաժարական տալու պարտավորություն։
Խորհրդարանական վերահսկողությունը որպես կանոն քաղաքական բնույթ է կրում։ Այս առումով մի շարք պետություններում գոյություն ունի սահմանափակումներ կառավարության անդամների և նրանց քայլերի նկատմամբ քննադատության։ Այսպես, Մեծ Բրիտանիայում կոլեկտիվ պատասխանատվության գաղափարը ենթադրում է, որ կառավարության անդամը ոչ միայն իրավունք չունի հանրային հանդես գալ նախարարների խորհրդի ընդունած որոշման դեմ, այլև ներկայացուցիչների պալատում դեմ քվեարկի դրա դեմ։ Ավելի քիչ խորհրդարանական վերահսկողությունը ունի վարչական բնույթ և իրականացվում է հատուկ մարմինների միջոցով՝ հաշվեքննիչ պալատ, հաշվեքննիչ դատարան և այլն։ Որպես կանոն, դա վերաբերում է ֆինանսական և ֆինանսատնտեսական վերահսկողությանը։


== Ծանոթագրություններ ==


== Արտաքին հղումներ ==
Федеральный закон от 7 мая 2013 г. N 77-ФЗ "О парламентском контроле", 14 мая 2013 г.Российская газета - Федеральный выпуск №6076 (100)
ПАРЛАМЕНТСКИЙ КОНТРОЛЬ / Экономика и право: словарь-справочник. — М.: Вуз и школа. Л. П. Кураков, В. Л. Кураков, А. Л. Кураков. 2004.
Աշուղական չափեր

Աշուղական չափեր, երգելու համար հորինված վանկական ոտանավորների տեսակներ։ Հայ աշուղական չափերը տարբերվում են բանաստեղծական և գուսանական չափերից։ Տողի ամբողջությունը, իբրև մի մեծ ռիթմական միություն, պահվում է տողավերջի հաստատուն դադարով և հանգերով, որոնք լինում են զորեղ, հաճախ կազմված հանգաբառից հետո կրկնվող նույն բառերով։ Սեծ տողերը հատածով սովորաբար բաժանվում են երկու կիսատողերի, բայց հատածն էլ երբեմն ճշտությամբ չի պահվում. օրինակ՝ 15 վանկանի տողերը միևնույն բանաստեղծության մեջ բաժանվում են մերթ 7/8, մերթ 8/7 կիսատողերի, երբեմն էլ հատածի հետ բառակաև ոտքը չի վերջանում։ Աշուղական չափերից ամենակարճը 5 վանկանի բայթավուրն է, որի փոփոխված ձևը քյուշեթն է։ Տարածված չափերից են 10 վանկանի գյաֆը («Փոքր-ինչ դադարիր//Նավ ալեկոծման», Գյուրջի Նավե), 11 վաևկանի ղոշման («Եթե մեղավորը //մընա անպատիժ, աշխարհը կեցություն //չի լինի երբեք»), 11 վանկանի դաստանը («Ինչ կենդանի՜//փոքրին կուլ տալ/ է ուզում, ձըկի փուշ կը/ լինի, կըխը–րի բուկը», Ջիվանի)։ Աշուղական չափերից հայտնի են նաև բայաթին, դյուբեյթը, շարքին, եդաքլաման, մուխամազը, ղազելը, դիվանին, դաստանը, ռուբային, վարսաղը։


== Գրականություն ==
Աբեղյան Մ., Հայոց լեզվի տաղաչափություն, Ե., 1933, էջ 299–320
Լևոնյան Գ., Աշուղական արվեստը, Երկ., Ե., 1963
Պլեսսի

Պլեսսի (էստ․՝ Plessi), գյուղ Էստոնիայի Վիրումաա նահանգի Վասցելիինա շրջանում։
2011 թվականի տվյալներով գյուղում բնակվում էր 19 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կարեն Վրթանեսյան

Կարեն Վրթանեսյան (ծնվել է 1974 թ.), Հայ-ադրբեջանական կոնֆլիկտի քարոզչական հարցերի մասնագետ, բլոգեր, Զորակն հիմնադրամի հիմնադիր, Ռազմինֆո կայքի կոորդինատոր, ArmenianHouse.org պրոեկտի տնօրեն։


== Կենսագրություն ==
Կարեն Վրթանեսյանը սերում է Արցախի հայերի տոհմից։ Սովորել է Երևանի պոլիտեխնիկական ինստիտուտում։ 2000 թ. ընտանիքով մեկնել է ԱՄՆ, որտեղ էլ հիմնադրել է ArmenianHouse.org կայքը, որը սկզբում միայն ռուսերենով էր։ Հետագայում ավելացվեցին նաև հայերեն ու անգլերեն բաժինները Մի քանի տարի անց վերադարձել է Հայաստան։
"Զորակն" հիմնադրամի չորս հիմնադիր-հոգաբարձուներից մեկն է 2012 թվականից։ Ըստ news.am կայքի Զորակնը Սերժ Սարգսյանի օրոք հովանավորվել է նախագահականի կողմից Չլինելով թավշյա հեղափոխության կողմնակից՝ Կարեն Վրթանեսյանը պարբերաբար եղել է ցույցերին` դրանք արձանագրելու համար։


== Քննադատություն ==
2014 թ. Հայազն կուսակցության և Զորակն հիմնադրամի միջև տեղի ունեցավ կոնֆլիկտ, ինչի հետևանքով դանակահարվեց Գրիգոր Ամիրյանը։ Հայազն կուսակցությունը հայտարարություն տարածեց, որում ասվում էր. «Իրականում, Կարեն Վրթանեսյանի գլխավորած խմբի հիմնական թիրախներն էին «Հայազնի» անդամներ Դավիթ Խոսրովյանը և Արմեն Մկրտչյանը»Ինչպես նշում է «Լրագրողներ Հանուն Մարդու Իրավունքների» ՀԿ-ն՝ Ռազմինֆո կայքը և Զորակնը (համաձայն վերջինի հաշվետվության) ֆինանսավորում է ստացել ռուսական բանակի միջոցներից և երբևէ չի անդրադարձել ռուսական 102-րդ ռազմաբազայի հետ կապված բացասական միջադեպին, տիրապետել է ՀՀ գաղտնի տեղեկատվության։ Razm.info-ի գլխավոր խմբագիր Կարեն Վրթանեսյանը դրան պատասխանել է, որ 2015–16 թվականներին ՀՀ-ում ՌԴ ռազմաբազայի հետ օրինական պայմանագիր են կնքել, «համաձայն որի հարևան որոշ երկրների էլեկտրոնային մամուլի շաբաթական տեսություն ենք կազմել, ուղարկել»


== Աղբյուրներ ==


== Հղումներ ==
Զորակն հիմնադրամ
Карен Вртанесян: Ничего конкретного Болтон не предложил
Կալուևո (գյուղ, Ուչալինսկի շրջան)

Կալուևո (ռուս.՝ Калуево, բաշկիրերեն՝ Ҡалуй), գյուղ Ռուսաստանի, Բաշկորտոստան հանրապետության Ուչալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 152 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պիդռա (այլ կիրառումներ)

Պիդռա անունը կամ տերմինը կարող է վերաբերել հետևյալ հոդվածներին․

Պիդռա - գյուղ Էստոնիայի Ռիուգե շրջանի կազմում։
Պիդռա - գյուղ Էստոնիայի Վառա շրջանի կազմում։
Արթուր Բերրի

Արթուր Բերրի (անգլ.՝ Arthur Berry, հունվարի 3, 1888(1888-01-03), Լիվերպուլ, Լանկաշիր, Անգլիա, Մեծ Բրիտանիայի և Իռլանդիայի միացյալ թագավորություն - մարտի 15, 1953(1953-03-15), Լիվերպուլ, Լանկաշիր, Անգլիա, Միացյալ Թագավորություն), անգլիացի սիրողական ֆուտբոլիստ, Ամառային օլիմպիական խաղերի կրկնակի ոսկե մեդալակիր։


== Կենսագրություն ==
Լիվերպուլի բնիկ Արթուր Բերրին սովորել է Դենսթոնի քոլեջում, որտեղ եղել է քոլեջի ռեգբիի թիմի ավագը, բայց Օքսֆորդի համալսարանի Ուոդհեմ քոլեջ տեղափոխվելուց հետո սկսել է ֆուտբոլ խաղալ։ Նա հանդես է եկել «Օքսֆորդ Յունիվերսիթի» ակումբում՝ մասնակցելով երկու հանդիպումների Օքսֆորդի և Քեմբրիջի համալսարանների թիմերի միջև։
1908 թվականին Մեծ Բրիտանիայի օլիմպիական հավաքականի կազմում ոսկե մեդալ է նվաճել Օլիմպիական խաղերում։ Չորս տարի անց կրկին «ոսկ» է նվաճել հավաքականի կազմում։ 1908 թվականին խաղացել է Քենեթ Հանթի հետ, որը 1907 թվականին Օքսֆորդի և Քեմբրիջի համալսարանների թիմերի միջև խաղում եղել է նրա թիմակիցը։
Ակումբային մակարդակում հանդես է եկել «Լիվերպուլում», «Ֆուլհեմում», «Էվերթոնում», «Ռեքսեմում» և «Նորթերն Նոմադսում»։ 1913 թվականին, հանդես գալով «Օքսֆորդ Սիթիում» որպես սիրողական խաղացող, նվաճել է Անգլիայի սիրողական գավաթը։
1909 թվականի փետրվարի 13-ին Անգլիայի ազգային հավաքականի կազմում անցկացրել է 1 հանդիպում, իսկ 1908-1913 թվականներին Անգլիայի սիրողական հավաքականի կազմում անցկացրել է 32 հանդիպում։
1914 թվականի հոկտեմբերին ավարտել է ֆուտբոլային կարիերան։ Պատերազմի ժամանակ ծառայել է որպես Լանկաշիրի հրաձգային գնդի ադյուտանտ։ Պատերազմի ավարտից հետո նա փաստաբան է դարձել իր հոր հիմնադրած իրավաբանական ընկերությունում։ Հետագայում եղել է «Լիվերպուլ» ֆուտբոլային ակումբի նախագահն ու տնօրենը։


== Ծանոթագրություններ ==


== Արտաքին հղումներ ==
Ֆուտբոլիստի էջը EnglandFootballOnline.com կայքում (անգլ.)
Ֆուտբոլիստի էջը LFCHistory.net կայքում (անգլ.)
Ֆուտբոլիստի էջը OUAFC.com կայքում (անգլ.)
Պերեդովոե (գյուղ, Բալակլավայի շրջան)

Անվան այլ կիրառումների համար տե՛ս՝ ՊերեդովոեՊերեդովոե (ուկրաիներեն՝ Передове, Ղրիմի թաթարերեն՝ Urkusta), գյուղ Ուկրաինայի Սևաստոպոլի Բալակլավայի շրջանում։ Բնակավայրը նախկինում նաև անվանվել է Ուրկուստա։
2001 թվականի տվյալներով Պերեդովոե գյուղում բնակվում էր 668 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աստերոիդների ցանկ (207601-207700)

Աստերոիդների ցանկ (207501-207600)  • Աստերոիդների ցանկ  • Աստերոիդների ցանկ (207701-207800)
 Աստերոիդների ցանկ (207501-207600)  • Աստերոիդների ցանկ  • Աստերոիդների ցանկ (207701-207800)
Դեյր Հաֆիր

Դեյր Հաֆիր (արաբ․՝ دير حافر‎‎), քաղաք Սիրիայի Արաբական Հանրապետության հյուսիսարևմտյան մասում, Հալեպի մարզի Դեյր Հաֆիրի գավառում։ Համանուն շրջանի կենտրոնն է։


== Աշխարհագրական դիրք ==
Քաղաքը տեղակայված է Հալեպի մարզի կենտրոնական հատվածում՝ Հալեպ քաղաքից 52 կմ հեռավորության վրա, Դամասկոսից 315 կմ հեռավորության վրա։ Քաղաքում կա հիվանդանոց, միջնակարգ ու տարրական դպրոցներ։ Տեղակայված է ծովի մակարդակից 334 մ բարձրության վարա։


== Բնակչություն ==
2004 թվականի պաշտոնական մարդահամարի տվյալներով՝ Դեյր Հաֆիրինի բնակչությունը կազմում էր 18,948 մարդ, որոնց մեջ որոշակի թիվ էին կազմում թուրքմեններ և քրդեր։ Իսկ համանուն շրջանի բնակչություն իր 11 բնակավայրերով կազմում է 33,592 մարդ։


== Տրանսպորտ ==
Ամենամոտ քաղաքացիական օդանավակայանը Հալեպի միջազգային օդանավակայանն (Aleppo International Airport) է, որը գտնվում է Հալեպ քաղաքում։ Այնտեղ էլ գոյացել է երկաթուղային քառակողմ հանգույց։


== Ծանոթագրություններ ==
Մագնեզիումի համաձուլվածքներ

Մագնեզիումի համաձուլվածքներ - համաձուլվածքներ, որոնց հիմնական բաղադրիչը մագնեզիումն է; Առավել ամուր և կրակակայուն մագնեզիումի համաձուլվածքներ մշակվում են մագնեզիում - մետաղ համակարգի հիման վրա։ Մագնեզիումի համաձուլվածքները բաժանվում են 2 հիմնական խմբի, ձուլման համաձուլվածքներ՝ ձևավոր ձուլվածքների արտադրության համար, և դեֆորմացվող համաձուլվածքներ՝ մամլումով, գլոցումով, կռումով և դրոշմումով կիսաֆաբրիկատների արտադրության համար։ Արդյունաբերական մագնեզիումի համաձուլվածքների մեջ պարունակվում են Al-ի, Zn-ի, Μη-ի, Zr-ի, Th-ի, Ag-ի, Cd-ի, Li-ի, Be-ի, հազվագյուտ մետաղների և այլնի հավելանյութեր, որոնց ընդհանուր քանակությունը առավել լեգիրված մագնեզիումի համաձուլվածքներում հասնում է 10-14%-ի։ Վնասակար խառնուրդներ են Ni-ը, Fe-ը, Si-ը և Cu-ը, որոնք նվազեցնում են մագնեզիումի համաձուլվածքների կոռոզիակայունությունը։ Մագնեզիումի համաձուլվածքներն ամենաթեթև մետաղական կոնստրուկցիոն նյութերն են, որոնց խտությունը, բաղադրությունից կախված, փոփոխվում է 1360-2000 կգ/մ3 սահմաններում։ Ամենափոքր խտությունն ունեն մագնեզիում-լիթիումային համաձուլվածքները։ Առավել կիրառելի մագնեզիումի համաձուլվածքների խտությունը 1760-1810 կգ/մ3 է, այսինքն՝ մոտավորապես 4 անգամ փոքր է պողպատի խտությունից և 1, 5 անգամ՝ ալյումինի համաձուլվածքների խտությունից։ Մագնեզիումի համաձուլվածքների ջերմային ընդարձակման գործակիցը միջին հաշվով 10-15%-ով ավելի մեծ է, քան ալյումինի համաձուլվածքներինը։ Մագնեզիումի համաձուլվածքների առաձգականության մոդուլը հավասար է 41-45 Գն/մ2 (4100-4500 կգ/սմ2)։ Ցածր ջերմաստիճանների դեպքում մագնեզիումի համաձուլվածքների առաձգականության մոդուլը, հոսունության և ամրության սահմանները մեծանում են, իսկ երկարացումը և հարվածային ճլությունը՝ նվազում։ Մագնեզիումի համաձուլվածքներ լավ մշակվում են կտրումով։ Կիրառվում են ավիացիայում, հրթիռաշինության, ավտոմոբիլային արդյունաբերության մեջ, լուսանկարչական և կինոսարքավորումների արտադրության համար։ Մագնեզիումի համաձուլվածքներից պատրաստված դետալները կարող են աշխատել կրիոգենային և բարձր ջերմաստիճաններում։
Արցախի ֆուտբոլային լիգա

Արցախի ֆուտբոլային լիգա, Արցախի Հանրապետության բարձրագույն ֆուտբոլային առաջնություն։ Թեև 2004 թվականից Արցախում ֆուտբոլային առաջնություն է անցկացվել, այս ընթացիկ լիգան ձևավորվել է 2018 թվականին՝ կազմված լինելով ութ ակումբներից։ Այն ընդլայնվել է 2019 թվականի մրցաշրջանին ընդառաջ՝ հայտարարված 4 լրացուցիչ թիմերով, ինչի շնորհիվ լիգայի մասնակից ակումբների թիվը հասել է 12-ի։ Քանի որ Արցախի ֆուտբոլի ֆեդերացիան ՖԻՖԱ-ի կամ ՈՒԵՖԱ-ի անդամ չէ, դրա ակումբները չեն կարող մասնակցել որևէ միջազգային մրցաշարի։


== Նկարագրություն ==
Առաջնությանը մասնակցում են Արցախի Հանրապետության մի շարք շրջանների ակումբներ, իսկ խաղերն անցկացվում են երկու շրջանով։ Խաղերը սպասարկում է տեղի մրցավարական կորպուսը։ 


== Ընթացիկ մրցաշրջանի մասնակիցներ ==


== Մրցաշրջաններ ==


== Տիտղոսների քանակ ==


== Ծանոթագրություններ ==
Տրանսցենդենտ

Տրանսցենդենտ (լատ.՝ transcendent-այնկողմնային), միջնադարյան սխոլաստիկական փիլիսոփայությունից ժառանգված տերմին, նշանակում էր այն, ինչը գտնվում է փորձնական ճանաչողությանը մատչելի աշխարհից այն կողմ, իբրև ինքնուրույն և ինքնաբավ (այս իմաստով՝ բացարձակ) էություն, որը կարող է ճանաչվել միայն մտահայեցողական ճանապարհով։


== Հակադրություն ==
Տրանսցենդենտը հակադրվում է իմանենտին, որը թեպետև նույնպես անմիջականորեն տրված չէ փորձի մեջ, բայց ներհատուկ է առարկայական աշխարհի իրերին, ունի փորձնական դրսևորումներ և ճանաչելի է դրանց միջոցով։


== Կիրառություն ==
Իմանուիլ Կանտը «Տրանսցենդենտ» տերմինն օգտագործել է իմացաբանական առումով, բանականության գաղափարները (այսինքն, ըստ էության, սուբստանցին, հոգուն, աշխարհին, որպես ամբողջության, վերաբերող փիլիսոփայական գաղափարները) բնութագրվում են իբրև տրանսցենդենտ, եթե դրանք կիրառվելիս ըմբռնվում են որպես իրական առարկաների հասկացություններ։


== Կարծիքներ ==
Կանտի հետևողությամբ, XIX-XX դարերում տեսական բնագիտության և փիլիսոփայության մեջ սուբյեկտիվիստական էմպիրիզմի կողմնակիցները գտնում էին, որ փիլիսոփայության վերացական գաղափարներին (մատերիա, սուբստանց, պատճառականություն և այլն), ինչպես և բնագիտական տեսություններում փորձնական երևույթների բացատրության համար մուծվող վերացական էություններին (եթեր, ատոմ, քվարկ, բազմաչափ և անվերջչափանի տարածություն և այլն) երբեք չպետք է վերագրել բացարձակ օբյեկտիվ, ինքնուրույն, այսինքն՝ տրանսցենդենտ, գոյություն, այլ, քանի որ դրանք արտափորձային են, պետք է ընդունել որպես աշխատանքային միջոցներ (հիպոթեզներ) փորձի բացատրության համար։ Նրանք հետևողական մատերիալիստներին և իդեալիստներին կշտամբում էին տրանսցենդենտ էություններ ընդունելու համար։ Դիալեկտիկամատերիալիստական մեկնաբանությամբ, այդ գաղափարներն ու էություններն օբյեկտիվ, իրական բովանդակություն ունեն, բայց տրանսցենդենտ (ինքնուրույն և ինքնաբավ) չեն, որքանով որ կոնկրետի և վերացականի, երևույթի և էության, փորձի և տեսության միջև սահմանագիծը բացարձակ չէ, դրանց հարաբերությունը դիալեկտիկական է։
Ալգուա

Ալգուա  (իտալերեն՝ Algua), կոմունա Իտալիայի Լոմբարդիա մարզի Բերգամոյի գավառում։
Բնակչությունը կազմում է 747 մարդ (2008)։ Բնակչության խտությունը՝ 92 մարդ/կմ²։ Տարածքը կազմում է 8 կմ²։ Փոստային ինդեքս՝ 24010։ Հեռախոսային կոդ՝ 0345։
Բնակավայրի հովանավորն է համարվում Սուրբ Սանտա Մարտինա դել Կառմելոն։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0345 97009


== Արտաքին հղումներ ==
Ազգային ինստիտուտի վիճակագրություն (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Կորել է թոռնուհին

«Կորել է թոռնուհին» (ռուս.՝ «Потерялась внучка»), Ռոման Կաչանովի խորհրդային տիկնիկային մուլտֆիլմը՝ թողարկված 1966 թվականին «Սոյուզմուլտֆիլմ» ստուդիայում։ 1960-ական թվականներին «Սոյուզմուլտֆիլմ» ստուդիայի տիկնիկային միության ամենավառ աշխատանքներից մեկն է։


== Սյուժե ==
Փոքրիկ աղջկա հայրն ու մայրը գնում են աշխատանքի։ Աղջիկը մնում է պապիկի հետ։ Թոռնուհին չարաճճիություններ է անում։ Պապիկը չի կարողանում նրան կարգի բերել, թոռնուհուն վախեցնում է, որ ոստիկանություն է կանչում, և նրանք աղջկան վատ վարքի համար կտանեն բաժին։ Պապիկը ձևացնում է, թե ոստիկանություն է զանգահարում։
Երբ աղջիկը գնում է փողոցում զբոսնելու, նրան թվում է, թե քաղաքի ամբողջ ոստիկանությունն իրեն է փնտրում, և նա բակից փախչում է։
Պապիկը թոռնուհուն է փնտրում, բայց չի կարողանում գտնել։ Ոստիկանությունն սկսում է որոնել կորած աղջկան։ Նրան գտնում են, բայց չեն ձերբակալում, ինչպես ինքն էր սպասում, այլ կոնֆետ են հյուրասիրում ու մոտոցիկլետով տուն ուղեկցում։
Այդ դեպքից հետո պապիկը հասկանում է, որ չի կարելի նույնիսկ դաստիարակչական նպատակներով երեխաներին վախեցնել իրավապաշտպան օրգանների աշխատակիցներով։


== Հատաքրքիր փաստեր ==
Մուլտֆիլմում ոչ մի բառ չի արտաբերվում։
Արձանագրության մեջ ոստիկանների ստորագրությունների փոխարեն գրված է մուլտիպլիկատորներ Իգոր Պոդգորսկու և Վյաչեսլավ Շիլոբրեևի ազգանունները։
Փողոցի անցորդը (սպիտակ վերնաշապիկով և սև բերետով), զբոսաշրջիկը (բաց գույնի մազերով և թկնապայուսակով) և պապիկն ու թոռնիկը հետագայում հանդիպում են Ռոման Կաչանովի «Կոկորդիլոս Գենա» մուլտֆիլմում (1968)՝ անցորդը որպես մրգի և բանջարեղենի խանութի գնորդ, զբոսաշրջիկը որպես դռնապան, պապիկն ու թոռնիկը որպես կենդանաբանական այգու հաճախորդներ։
Քանի որ մուլտֆիլմում ոստիկանության աշխատակիցները ներկայացված են ծաղրանկարային, համենայն դեպս ֆիլմն էկրաններով թողարկելուց առաջ ցուցադրել են Նիկալայ Շյոլոկովին, որն այդ ժամանակ ԽՍՀՄ-ում հասարակական կարգի պահպանման նախարարն էր։ Շյոլոկովը գնահատել է ֆիլմի հիմքում ընկած դրական լիցքը. ռեժիսոր Ռոման Կաչանովը Նախարարության կողմից արժանացել է պատվոգրի «խորհրդային ոստիկանների դրական կերպարով երեխաներին դաստիարակելու համար»։


== Նկարահանող խումբ ==
Տիկնիկներն ու դեկորացիաները պատրաստել են Վ. Կալաշնիկովան, Մ. Չեսնոկովան, Գ. Գետտինգերը, Վ. Կուրանովը, Ս. Էթլիսը, Վ. Լադիգինը, Բ. Կարավաևը, Վ. Ալիսովը, Վ. Պետրովը, Վ. Շաֆրանյուկը Ռոման Գուրովի ղեկավարությամբ,
Մոնտաժող – Ի. Գերասիմովա,
Խմբագիր – Նատալյա Աբրամովա,
Տնօրեն – Նատան Բիտման։


== Ծանոթագրություններ ==


== Գրականություն ==
Качанов Р. Потерялась внучка. — М.: Всесоюзное бюро пропаганды киноискусства, 1968. — 20 с. — (Фильм-сказка). Книга по мультфильму.


== Արտաքին հղումներ ==
«Կորել է թոռնուհին» մուլտֆիլմը «Անիմատոր.ռու» կայքում
Պուանսեի ամրոց

Պուանսեի ամրոց (ֆր.՝ Château de Pouancé), Անժուում երկրորդ խոշորագույն միջնադարյան ամրոցը (առաջինն Անժերյան դղյակն է)։ Տեղակայված է Վերզե գետի հովտում, Պուանսե քաղաքից վեր, Շատոբրիանից 16 կիլոմետր հեռավորության վրա՝ այսպես կոչված «Քառանկյուն»ում, որը ձևավորվել է Ռեն, Լավալ, Անժեր և Նանտ քաղաքներով։ Ավերակները ընդգրկված են Ֆրանսիայի պատմական հուշարձանների ցանկում։
Առաջին ամրոցները կառուցվել են 11-րդ դարում՝ Անժուի կոմսերի կողմից։ Մի քանի մեծ աշտարակներ, ինչպես նաև պաշտպանական առանցքային կետեր, Պուանսեին տալիս են վիթխարի տեսք։ Ամրոցի տարածքը զբաղեցնում է ավելի քան երեք հեկտար։ Հիմնականում  բնակավայրեր են և օժանդակ շինություններ, որոնք կառուցվել են 13-14-րդ դարերում։ Ամրոցը բազմիցս ենթարկվել է պաշարման։ Հարյուրամյա պատերազմի ընթացքում, 1379 թվականին, հարձակման է ենթարկվել է Ժան 5-րդ-ի բանակի կողմից։
Ամրոցն անմարդաբնակ է դեռ 18-րդ դարից։ Ֆրանսիական հեղափոխության տարիներին այն զգալիորեն ավերվեց։ 20-րդ դարի կեսերին գործնականում ջնջվեց երկրի երեսից։ 1960-ական թվականներին սկսվեց ամրոցի վերականգնումը, որը տևեց քառասուն տարի։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Страница в базе Мериме
Լում (այլ կիրառումներ)

Լում, կարող է վերաբերել՝

Լում - գետ Ռուսաստանում, Յարանի վտակը
Լում - գյուղ Ռուսաստանի, Կիրովի մարզի Յարանսկի շրջանի կազմում
Շուշան հայկական

Շուշան հայկական (լատ.՝ Lilium armenum), մինչև 100-110 սմ բարձրությամբ խոշոր, գեղեցիկ սոխարմատավոր բազմամյա ծաղկաբույս է։ Արմատները կարճ են, սովորաբար դասավորված երկու շարահարկով, 10-25 սմ խորության վրա։ Ցողունը խոտային է, ծաղկաբույլը` հուրանաձև, ծաղիկները` խոշոր, ոսկեդեղին։ Տերևները հերթադիր են, նշտարաձև։ Պտուղը բազմասերմ տուփիկ է։ Գրանցված է Հայաստանի Հանրապետության Կարմիր գրքում։


== Բազմացում ==
Բազմանում է սոխուկներով։ Սոխուկները բավականին խոշոր են՝ 6-8 սմ տրամագծով, սպիտակավուն, ոչ կիպ կղմինդրաձև դասավորված թեփուկներով։ Դրանց թիվը սովորաբար կազմում է 30-40՝ միջին հաշվով թարմ վիճակում 50-75 և չոր վիճակում 25-30 գրամ քաշով։ Սոխուկները սովորաբար գտնվում են 20-25 սմ խորության վրա (կախված է հողի հզորությունից)։


== Նշանակություն ==
Հայկական շուշանը դեկորատիվ տեսակետից մեծ արժեք է ներկայացնում։ Այն ունի նաև բուժիչ հատկություն։ Պարունակում է ալկալոիդներ։ Ժողովրդական բժշկության մեջ օգտագործվում է որպես միզամուղ, վերքերը բուժող և հակահոդացավային, տոնուսը բարձրացնող միջոց։ Մեծ ուշադրության արժանի մեղրատու բույս է։


== Պահպանություն ==
Վտանգման սպառնացող վիճակին մոտ գտնվող տեսակ է։ Տարածված է Հյուսիսային Հայաստանի զգալի տարածությունների վրա։ Սակայն բարձր արժեք գեղազարդային հատկանիշների շնորհիվ բավական ակտիվ ոչնչացվում է ծաղկեփնջերի համար ինչը կարող է լուրջ սպառնալիք հանդիսանալ տեսակի համար։ Տարածման շրջանի մակերեսը 20000 կմ²-ից պակաս է, իսկ բնակության շրջանի մակերեսը՝ 2000 կմ²-ից պակաս։ Սպառնալիքի կարգավիճակը, նկատի ունենալով տեսակի համեմատաբար լայն տարածումը և սահմանակից երկրներում (Ղարաբաղ, Հյուսիսարևելյան Անատոլիա) այլ պոպուլյացիաների առկայությունը, սպառնալիքի կարգավիճակը իջեցվել է։ Հայաստանի Կարմիր գրքի առաջին հրատարակության մեջ ընդգրկված է որպես կրճատվող տեսակ։ Ընդգրկված չէ CITES-ի և Բեռնի կոնվենցիաների հավելվածներում։


== Ծանոթագրություններ ==
Էքսպերտ համակարգ

Էքսպերտ համակարգ, կոմպյուտերային համակարգ է, որի նպատակն է փոխարինել մարդու՝ փորձագետի որոշում կայացնելու հատկությունը։ 
Այն ծրագրային ապահովման տեսակ է, որը հնարավորություն է տալիս հավաքագրել և համակարգել մասնագետների գիտելիքները և աշխատանքային փորձը։ Նման համակարգերը կազմակերպությունը տրամադրում է իր կառավարիչներին, որպեսզի վերջիններս ավելի արդյունավետ որոշումներ կայացնելու հնարավորություն ունենան։
Էքսպերտ համակարգերը ստեղծվում են բարդ պրոբլեմներ լուծելու համար՝ փորձագետների նման գիտելիքների համակցման կշռադատման հետազոտման միջոցով, այլ ոչ թե պրոցեսի ավտոմատացման միջոցով ինչպես ավանդական ծրագրավորման մեջ։ 
Էքսպերտ համակարգը, ավանդական ծրագրավորումից տարբեր, յուրահատուկ կառուցվածք ունի։ Այն բաժանվում է երկու մասի՝ մեկը հաստատուն, անկախ էքսպերտ համակարգից՝ տրամաբանական մտահանգման մեխանիզմը և մյուսը փոփոխական՝ գիտելիքների բազան։ Տրամաբանական մտահանգման մեխանիզմը մարդու նման գիտելիքների բազայում պատճառներ, հիմնավորումներ է փնտրում։ 
80- ականներին ստեղծված էքսպերտ համակարգերի 1/3 մասը օգտվողի հետ երկխոսությամբ համակարգ՝ ինտերֆեյս օգտվողի հետ ավելի ճշգրիտ լուծումներ գտնելու համար։
Պոզորիխա (այլ կիրառումներ)

Պոզորիխա, կարող է վերաբերել՝

Պոզորիխա - գետ Ռուսաստանում, Պեչորայի վտակը
Պոզորիխա - գետ Ռուսաստանում, №6319 անանուն վտակը
Բելի Կամեն (այլ կիրառումներ)

Բելի Կամեն, կարող է վերաբերել՝

Բելի Կամեն - գյուղ Ռուսաստանի Բաշկորտոստան հանրապետության Գաֆուրիյսկի շրջանի կազմում
Բելի Կամեն - գյուղ Ուկրաինայի Վիննիցայի մարզի Չեչելնիկի շրջանում
Նեխուր բուրավետ

Նեխուր բուրավետ (լատ.՝ Apium graveolens), նեխուրազգիների ընտանիքին պատկանող դեղաբույս։


== Նկարագրություն ==
Եռակի փետրաձև մասնատված տերևներով և հաստ իլիկաձև արմատով երկամյա կամ բազմամյա խոտաբույս է։ Նիստավոր ցողունը սնամեջ է և 1 մ բարձրությամբ։ Երկար կոթուններով տերևները աճում են ցողունի ստորին մասում։ Բարդ, հովանոցաձև ծաղկաբույլերում հավաքված են մանր, սպիտակ, հնգանդամ ծաղիկները։ Կողավոր պտուղները մանր են։ Նոխուրը հայտնի բանջարանոցային բույս է։


== Տարածվածություն ==
Աճեցվում է ամենուրեք, սովորաբար խոնավ վայրերում։ Վայրի պայմաններում աճում է ստորին լեռնային գոտու մարգագետիններում, թույլ աղակալած, խոնավ հողերում, աղբավայրերում։ Տարածված է Տավուշի, Լոռու, Գեղարքունիքի, Վայոց ձորի, Սյունիքի, Արագածոտնի մարզերում։


== Նշանակություն ==
Բուժական նպատակով օգտագործում են նեխուրի պտուղներն ու արմատը։ Լայնորեն կիրառում են նաև սննդարդյունաբերության և օծանելիքի արտադրության մեջ։ Արմատները և տերևներն ունեն յուրահատուկ հոտ և օգտագործում են որպես համեմունք աղցաններում, ապուրներում, թթու, մարինադ և տարբեր կերակրատեսակներ պատրաստելիս։


== Ծանոթագրություններ ==
Վիհի (գյուղ, Սուուռե-Յաանի շրջան)

Վիհի (էստ․՝ Vihi), գյուղ Էստոնիայի Վիլյանդիմաա նահանգի Սուուռե-Յաանի շրջանում։
2011 թվականի տվյալներով գյուղում բնակվում էր 44 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Շրջագայության ավարտը

«Շրջագայության ավարտը» (անգլ.՝ The End of the Tour), ռեժիսոր Ջեյմս Պոնսոլդտի ամերիկյան դրամատիկ ֆիլմ, նկարահանած 2015 թվականին։ Սցենարը գրվել է Դոնալդ Մարգոլիսի կողմից և հիմնված է Դոիդ Լիպսկիի «Although of Course You End Up Becoming Yourself» գրքի վրա։ Ֆիլմի առաջնախաղը կայացել է 2015 թվականի հունվարի 23-ին «Սանդենս» կինոփառատոնում։ Ֆիլմը ԱՄՆ-ում վարձույթ է դուրս եկել 2015 թվականի հուլիսի 31-ին։


== Սյուժե ==
Սյուժեն հիմնված է «Rolling Stone»-ի թղթակից Դևիդ Լիպսկիի գրքի վրա, որը պատմում է Դևիդ Ֆոստեր Ուոլեսի հետ հինգօրյա հարցազրույցի մասին շրջագայության ընթացքում, որը կազմակերպվել էր «Անվերջանալի կատակ» (անգլ.՝ Infinite Jest) վեպի աջակցման նպատակով։


== Դերերում ==
Ջեյսոն Սիգել -  Դևիդ Ֆոստեր Ուոլես
Ջեսսի Այզենբերգ -  Դևիդ Լիպսկի
Ջոան Կյուսակ -  Պետտի
Ռոն Լիվինգստոն -  Բոբ Լևին
Աննա Կլամսկի -  Սառա


== Արտադրություն ==
Ֆիլմի նկարահանումները սկսվել են 2014 թվականի փետրվարի 19-ին և անց էին կացվում Գրանդ Ռապիդսում, հինգ շաբաթվա ընթացքում։ Նույն թվականի մարտին որոշ դրվագներ նկարահանվել են Մինեապոլիսում։


== Ընդունելություն ==
Առաջնախաղից հետո ֆիլմը արժանացել է ծայրահեղ բարձր արձագանքների համաշխարհային կինոմամուլի կողմից։ Rotten Tomatoes կայքում, 109 գրաքննությունների հիման վրա, 10-ից 8,1 միջին միավորով, ֆիլմը ստացել է 92% գնահատական։


== Ծանոթագրություններ ==


== Արտաքին հղումներ ==
«Շրջագայության ավարտը»(անգլ.) ֆիլմը Internet Movie Database կայքում
Օրլովկա (գյուղ, Ուչալինսկի շրջան)

Անվան այլ կիրառումների համար տե՛ս՝ ՕրլովկաՕրլովկա (ռուս.՝ Орловка, բաշկիրերեն՝ Орловка), գյուղ Ռուսաստանի Բաշկորտոստան հանրապետության Ուչալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 291 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իրինովկա (Զերնոգրադի շրջան)

Իրինովկա (ռուս.՝ Ириновка), գյուղակ (խուտոր) Ռուսաստանի Դաշնության Ռոստովի մարզի Զերնոգրադի շրջանում։ Մտնում է Գուլյայ-Բորիսովսկի գյուղական համայնքի կազմի մեջ։
Արծպա

Արծպա (լատ.՝ Serratula), սղոցակ, աստղածաղկազգիների (բարդածաղկավորներ) ընտանիքի բազմամյա խոտաբույսերի ցեղ։ Հայտնի է 70, ՀՀ-ում՝ 7 տեսակ՝ արծպա պսակակիր (S. coronata), արծպա ճարճրուկատերև (S. erucifolia), արծպա ճառագայթային (S. radiata), արծպա կաշեկերպ (S. coriacea), արծպա արծպան ման (S. serratuloides) և այլն։


== Ձևաբանություն ==
Ցողունը կանգուն է, թույլ ճյուղավորվող, խավոտ, բարձրությունը՝ 30-150 սմ. Տերևները հերթադիր են, փետրաձև հատված, հազվադեպ՝ ամբողջաեզր։ Ծաղկաբույլը զամբյուղ է, ծաղիկները՝ վարդագույն, ծիրանագույն, հազվադեպ՝ սպիտակ։ Ծաղկում է հունիսի սկզբին։ Պտուղը փուփուլավոր սերմնապտուղ է։ Արծպայի որոշ տեսակներից ստանում են դեղին և կանաչ ներկեր։


== Տարածվածությունը Հայաստանում ==
Տարածված է Լոռու, Շիրակի, Արագածոտնի, Գեղարքունիքի, Սյունիքի և այլ մարզերում, Արարատյան գոգավորությունում։ Աճում է չոր, խճոտ, կավոտ լանջերին, փլվածքներում։ Պսակակիր արծպան հանդիպում է միայն Լոռու մարզում (Գարգառ գյուղի շրջակայքում)։
Գրենլանդիայի զինանշան

Գրենլանդիայի զինանշանը, Դանիայի մաս կազմող Գրենլանդիայի պաշտոնական խորհրդանիշներից մեկն է։ Զինանշանի վրա պատկերված է Սպիտակ արջ կապույտ ետին պլանի վրա։ Սպիտակ արջը խորհրդանշում է Գրենլանդիայի խիստ ցուրտ ձմեռը, իսկ կապույտ ետնապլանը՝ Հյուսիսային սառուցյալ և Ատլանտյան օվկիանոսների ջրերը, որոնք ողողում են Գրենլանդիայի ափերը բոլոր կողմերից։
Զինանշանի հեղինակը Յենս Ռոսինգն է։ Պաշտոնապես հաստատվել է 1819 թ-ին։


== Ծանոթագրություններ ==
Միրգորոդյան խոզ

Միրգորոդյան խոզ (ուկրաիներեն՝ Mиpгopoдcькa), մսաճարպատու խոզերի ցեղ։ Ստացվել է Ուկրաինայի Պոլտավայի մարզում՝ տեղական խոզերի և բերկշիրյան միջին ու խոշոր սպիտակ և մասամբ խոշոր սև ու տեմվորս ցեղերի վարազների տրամախաչումից։ 
Մարմնակազմվածքն ամուր է։ Թույրը՝ սև-խայտաճամուկ։ Սեռահասուն վարազների կենդանի զանգվածը՝ 230-320, մերուններինը 200-230 կգ է։ Պտղատվությունը 10-11 (լավագույնները՝ 22) խոճկոր է։ Խոզերը պահանջկոտ չեն կերի նկատմամբ, լավ են օգտագործում արոտը և արագ բտվում։ Վաղահաս են։ 6-7 ամսական մատղաշների կենդանի զանգվածը մինչև 100 կգ է, 1 կգ քաշաճին ծախսվում է 4, 2-4, 5 կերային միավոր։ Բտված խոզերի մսեղիքի զանգվածում միսը կազմում է միջին հաշվով 49-54, իսկ ճարպը՝ 37-41%։ 
Բուծվում է Ուկրաինայում, Ռուսաստանի հարավային մարզերում։
Հոլիվուդյան փառքի ծառուղի

Հոլիվուդյան փառքի ճեմուղի (անգլ.` Hollywood Walk of Fame), Հոլիվուդյան պողոտայի և Վայն սթրիթ փողոցի երկու կողմերում գտնվող մայթերի շարան։ Մայթերի վրա գտնվում են աստղեր, որոնք նվիրված են հայտնի անձնավորություններին, ովքեր մեծ ձեռքբերումներ են ունեցել կինոյի, հեռուստատեսության, երաժշտության, ռադիոյի և թատրոնի ասպարեզներում։ Աստղեր են շնորհվում ոչ միայն իրական մարդկանց, այլ նաև գեղարվեստական կերպարների։
Ըստ «NPO Plog Research» կոչվող շուկայական հետազոտություն կատարող ֆիրմայի 2003 թվականի զեկույցի՝ փառքի ճեմուղին տարեկան իր մոտ է գրավում 10 միլիոն զբոսաշրջիկների։


== Նկարագրում ==
Փառքի ճեմուղին ընդհանուր առմամբ ձգվում մոտ 3 կիլոմետր։
1,8 մետր ընդմիջումներով մայթերի վրա շարված են մոտ 2400 աստղ։ Բուն մայթը պատրաստված է իտալական տեռացո կոչվող կերամիկական շինանյութի մուգ ածխագույն տեսակից, իսկ աստղերը՝ վարդագույն տեռացոյից։ Աստղերի մեջ գտնվում են հատուկ տարբերանշանները, որոնք ցույց են տալիս տվյալ անձի գործունեության բնագավառը։ Դրանք էլ պատրաստված են բրասս կոչվող մետաղից (չշփոթել բրոնզի հետ)։ Տարբերանշաններն ունեն հետևյալ տեսքը.

 Դասական տեսախցիկ - ներկայացնում է կինոյի բնագավառը
 Ալեհավաքով հեռուստացույց - ներկայացնում է հեռուստատեսության բնագավառը
 Ձայնապնակ - ներկայացնում է երաժշտության բնագավառը
 Ռադիո միկրոֆոն - ներկայացնում է ռադիոյի բնագավառը
 Կատակերգության և ողբերգության դիմակներ - ներկայացնում է թատրոնի բնագավառը (ավելացվել է 1984 թ.ին)


== Արտաքին հղումներ ==
Պաշտոնական կայք
Աստերոիդների ցանկ (192801-192900)

Աստերոիդների ցանկ (192701-192800)  • Աստերոիդների ցանկ  • Աստերոիդների ցանկ (192901-193000)
 Աստերոիդների ցանկ (192701-192800)  • Աստերոիդների ցանկ  • Աստերոիդների ցանկ (192901-193000)
Շիկակարմիր, շիկակարմիր, պեպենոտ

Շիկակարմիր, շիկակարմիր, պեպենոտ (ռուս.՝ Рыжий, рыжий, конопатый), խորհրդային կարճամետրաժ նկարված մուլտֆիլմ, որը նկարահանվել է 1971 թվականին, ռեժիսոր Լեոնիդ Նոսիրևի կողմից։ 
«Ուրախ կարուսել» համար երեք մուլտիպլիկացիոն ալմանախի երեք սյուժեներից երրորդն է։


== Սյուժե ==
Մուլտֆիլմը պատմում է շիկակարմիր մազերով մի տղայի մասին, որի վրա բոլորը ծիծաղում ու բարկացնում էին` ասելով. «Շիկակարմիր, շիկակարմիր, պեպենոտ, պապիկին սպանել է բահով»։ Տղան գնում է իր պապիկի մոտ, իսկ պապիկը նրան պատասխանում է. «Չէ՞ որ ես էլ պեպեններ ունեմ»։ Տղան մագլցում է տանիքին, իսկ արևը նրան ասում է. «Չէ՞ որ ես էլ եմ խարտյաշ ծնվել։ Եթե ես ցանկանամ, շուրջս ամեն ինչ ոսկի կդարձնեմ։ Դե նայիր, թե ինչ է ստացվում»։ Տղան նայում և տեսնում է, որ բոլորը շիկակարմիր են դարձել և ասում է. «Իսկ եթե բոլորը պեպենոտ են, որտեղի՞ց բոլորի համար բահ գտնենք»։


== Նկարահանվող խումբ ==
Սցենարի հեղինակ` Էդուարդ Ուսպենսկի
Ռեժիսոր և նկարիչ` Լեոնիդ Նոսիրև
Կոմպոզիտոր` Եվգենի Բոտյարով
Դերասաններ`
Ալեքսանդր Բաբաև
Ս. Շուրխինա
Կլարա Ռումյանովա` Աղջիկներից մեկը
Թամարա Դմիտրիևա
Գեննադի Դուդնիկ` Պապիկ
Յուլյա Յուլսկայա` Չարանենգ պառավներ
Մարգարիտա Կորաբելնիկովա` Անտոշկա 


== Անտոշկա ==
Շիկակարմիր մազերով Անտոշկան ռեժիսոր Լեոնիդ Նոսիրևի «այցեքարտն» է։ «Շիկակարմիր, շիկակարմիր, պեպենոտ» անիմացիոն մուլտֆիլմից բացի ռեժիսորն այս կերպարն օգտագործել է «Անտոշկա», «Երկու ուրախ սագեր» և «Ուգորի գյուղի ֆանտազյորները» անիմացիոն մուլտֆիլմերում։


== Գրականություն ==
Антошка. — Умка, 2012. — (Поющие мультяшки). — ISBN 978-5-91941-022-5


== Ծանոթագրություններ ==


== Արտաքին հղումներ ==
https://www.youtube.com/watch?v=VFlIO5FBxRc - «Շիկակարմիր, շիկակարմիր, պեպենոտ» YouTube կայքում
«Շիկակարմիր, շիկակարմիր, պեպենոտ»(անգլ.) ֆիլմը Internet Movie Database կայքում
«Որախ կարուսել» № 3. Շիկակարմիր, շիկակարմիր, պեպենոտ մուլտֆիլմը «Անիմատոր.ռու» կայքում
Շիկակարմիր, շիկակարմիր, պեպենոտ, Հայրենական կինոյի հանրագիտարան
Հայրենական կինոյի հանրագիտարան (հեղ.` Սերգեյ Կապկով, «Ալգորիթմ», 2006)
Բարբալյա

Բարբալյա  (պորտ.՝ Barbalha), համայնք Բրազիլիայում՝ Սեարա նահանգի կազմում։ Գտնվում է Սեարա նահանգի Հարավային մարզում։ Մտնում է Կարիրի գավառի կազմի մեջ։ Բնակչությունը կազմում է 53 388 մարդ՝ 2006 թվականի տվյալներով։ Գրավում է 479,184 կմ2 տարածք։ Բնակչության խտությունը՝ 111,4 մարդ/կմ²։


== Պատմություն ==
Քաղաքը հիմնադրվել է 1876 թվականին։


== Վիճակագրություն ==
Համախառն ներքին արդյունքը, 2004 թվականի դրությամբ, կազմում է՝ 155.363.000,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2004 թվականի դրությամբ, կազմում է՝ 3.020,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,687 (տվյալները ՄԱԿ-ի զարգացման ծրագրի)


== Աշխարհագրություն ==
Կլիման տարածքում կիսաանապատային է։


== Պատկերասրահ ==
Սոխ թալիշյան

Սոխ թալիշյան (լատ.՝ Allium talyschense Miscz. ex Grossh.), սոխազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Սոխուկավոր բույս է, որի ցողունի բարձրությունը հասնում է 10-30 սմ-ի։ Տերևները տափակ են։ Ծաղկաբույլը՝ գլխիկանման։ Ծաղկապատը՝ գնդաձև–զանգականման, մասերը՝ սպիտակ, ամուր, ծիրանագույն ջղով։ Սոխուկները փոքրաթիվ են, մանր, դեղնավուն, փայլուն, գրեթե հարթ։


== Տարածվածություն ==
Հայաստանում հանդիպում է միայն Դարեղեգիսի ֆլորիստիկական շրջանում՝ Խաչիկ և Գնիշիկ գյուղերի միջև։ Աճում է նաև Թալիշում։


== Էկոլոգիա ==
Աճում է ենթալպյան գոտում՝ ծովի մակարդակից 2200-2400 մ բարձրությունների վրա, քարքարոտ լանջերին։ Ծաղկում է հունիս–հուլիս ամիսներին, պտղաբերում՝ հուլիսից օգոստոս ընկած ժամանակահատվածում։


== Պահպանություն ==
Կրիտիկական վիճակում գտնվող տեսակ է, որի տարածման և բնակության շրջանների մակերեսը 10 կմ²–ից պակաս է։ Այն համարվում է Անդրկովկասի էնդեմիկ։ Հայաստանում հայտնի է մեկ պոպուլյացիա։ Տեսակին ներքին գործոնների, պատահականության և արածեցման պատճառով սպառնում է միակ աճելավայրի կորուստ։ GITES-ի և Բեռնի կոնվենցիաների հավելվածներում ընդգրկված չէ։
Պահպանության գործողություններ չեն իրականացվում։


== Ծանոթագրություններ ==
Հայֆիլմի ֆիլմերի ցանկ

Սա Հայֆիլմ կինոստուդիայի ֆիլմերի ցանկն է։


== Կինոստուդիայի ֆիլմեր ==

2008 - Արտիստը


== Մուլտֆիլմներ ==


== Տես նաև ==
Հայֆիլմ
Հայկական ֆիլմերի ցանկ


== Արտաքին հղումներ ==
Armenfilm Studios
Armenian cinema կայքը հայերեն Archived 2011-11-14 at the Wayback Machine.
Կարո Մուրատ

Կարապետ Մուրադյան (սեպտեմբերի 2, 1983(1983-09-02), Իրաք) առավել հայտնի որպես Կարո Մուրատ, Գերմանիայում հանդես եկող հայազգի պրոֆեսիոնալ բռնցքամարտիկ։ Մուրատն հանդես է գալիս կիսածանրքաշային դիվիզիոնում։ Եվրոպայի նախկին երկրորդ միջինքաշային չեմպիոնն է, իսկ ներկայումս համարվում է WBO վարկածով միջցամաքային կիսածանրքաշային չեմպիոն։ Հասակն է 179 սմ։


== Մասնագիտական գործունեություն ==
2006 թվականի սեպտեմբերին Մուրատը պրոֆեսիոնալ ռինգում ելույթ է ունեցել ծանրքաշային կարգում։ Առաջին տարին դուրս է եկել ռինգ ցածր վարկանիշ ունեցող բռնցքամարտիկների դեմ։
2007 թվականի օգոստոսին հաղթել է բահամյան բռնցքամարտիկի՝ Ջերեմի Մեկիին (15-1)։ 2007 թվականի դեկտեմբերին նոկաուտի է ենթարկել դոմինիկյան բռնցքամարտիկ Էմիլյանո Ցեյտանոյին (16-1)։
2008 թվականի փետրվարին Կարոն նոկաուտի է ենթարկել ռուս Սերգեյ Խարչենկոյին և նվաճել է թափուր EBU-EE տիտղոսը։
2008 թվականի ապրիլին Կարո Մուրատը ռինգ է դուրս եկել փորձառու հակառակորդի՝ իտալացի Քրիստյանո Սանավիի դեմ (40-3-1) և նվաճել է EBU վարկածով Եվրոպայի չեմպիոնի տիտղոսը։
2008 թվականի սեպտեմբերի 20-ին տիտղոսի առաջին պաշտպանման ժամանակ հանդիպել է իսպանացի Գաբրիել Կամպիլիոյին։ Պայքարը բավականին ուժեղ էր, սակայն մի փոքր առավելությամբ Մուրատը հաղթել է և պահպանել իր դիրքը։
2009 թվականին իտալացիների հետ երկրորդ հանդիպման ժամանակ Կարոն նոկաուտի է հասցրել Քրիստյան Սանավին, իսկ սեպտեմբերին նվաճել է WBO վարկածով միջմայրցամաքային չեմպիոնի կոչումը՝ հաղթելով ռուս ծագմամբ իտալացի Սերգեյ Դեմչենկոյին։
Երկու անգամ պաշտպանել է տիտղոսը, իսկ 2009 թվականի սեպտեմբերին մարտի է դուրս եկել WBO վարկածով անպարտելի բրիտանացի Նատան Կլևերլին դեմ (19-0)։ 10-րդ հերթամարտում Կլևերլին նոկաուտի է հասցրել Մուրատին, ինչը նրա գործունեությունան մեջ առաջին պարտությունն էր։
Մուրատը կրկին հաղթել է երկու առաջատար բռնցքամարտիկների։ IBF վարկածով պարտադիր թեկնածուի կոչման պայքարում նա հանդիպել է նախկին մրցակցին՝ իսպանացի Գաբրիել Կամպիլոյին։ Մենամարտն ավելի մրցակցային էր, քան առաջինը, մարտն ավարտվել է ոչ-ոքի։ Որոշվել է, որ երկու մարտիկներն էլ կանցկացնեն չեմպիոնական մարտեր, սակայն կոչման համար առաջինը կպայքարի Կամպիլիոն։ Այդ ընթացքում Մուրատը անցկացրել է Սանդրո Սիպորոշվիլի դեմ վարկանիշային մենամարտ և 7-րդ փուլում նոկաուտով նվաճել է հաղթանակը։
2018 թվականի մարտի 24-ին 12-րդ փուլում տեխնիկական նոկաուտով հաղթել է ամերիկացի Տրևիս Ռիվզին և արժանացել է IBO վարկածով աշխարհի չեմպիոնի կոչմանը։


== Ծանոթագրություններ ==


== Արտաքին հղումներ ==
boxrec.com(չաշխատող հղում) -&nbsp։ Ցուցանիշներ
http://www.karo-murat.com/ Կարո Մուրատ. պաշտոնական կայք
Կարո Մուրատ Թվիթթերում